ועדת הכנסת, כנסת 23, פרוטוקול מספר 25, 2020-06-24 21:40

איתן גינזבורג: אני פותח את ישיבת ועדת הכנסת לצורך קביעת ועדה לדיון בהצעת חוק הסמכות שירות הביטחון הכללי לסייע במאמץ הלאומי לצמצום התפשטות נגיף הקורונה החדש (הוראת שעה), התש"ף-2020.

איתן גינזבורג: הוצעו במליאה שתי ועדות שידונו בהצעה.

איתן גינזבורג: הלשכה המשפטית המליצה על ועדת חוק, חוקה ומשפט ונשמעה קריאה להעביר את הדיון לוועדת ביקורת.

איתן גינזבורג: אלה שתי ההצעות שעומדות על הפרק.

קריאה: לא, חוץ וביטחון.

איתן גינזבורג: חוץ וביטחון, נכון.

איתן גינזבורג: מה אמרתי?

קריאה: ביקורת.

איתן גינזבורג: נתחיל מהתחלה.

איתן גינזבורג: הלשכה המשפטית המליצה להעביר את זה לוועדת חוץ וביטחון.

אוסאמה סעדי: אתה יודע מה, אדוני היושב-ראש?

אוסאמה סעדי: תבחר בין ביקורת לבין חוקה.

יצחק פינדרוס: אדוני היושב ראש, תעדכן את הלשכה המשפטית שיש שתי ועדות רלוונטיות בכנסת, כספים וחוקה, זהו.

איתן גינזבורג: זה תלוי בזהות היושב ראש, אדוני.

טלי פלוסקוב: לא לזלזל, לכל ועדה יש את הכוח שלה.

איתן גינזבורג: חברים, שתי הצעות שמונחות על הפרק הן, עמדת הלשכה המשפטית ועדת חוץ וביטחון ומה שנשמע במליאה, ועדת ביקורת.

איתן גינזבורג: יואב סגלוביץ ואחר-כך אוסאמה סעדי.

יואב סגלוביץ': במה שאני אומר עכשיו, אל תתייחסו לסוגיה מאיפה אני ומאיזו מפלגה אני.

יואב סגלוביץ': תראו, עבר פה עכשיו חוק בקריאה ראשונה שהוא חוק מאוד משמעותי.

יואב סגלוביץ': יש בו אפשרות לפגיעה משמעותית בזכויות אזרחיות הכי בסיסיות שיש.

יואב סגלוביץ': זה הלחם והחמאה של ועדת חוקה.

יואב סגלוביץ': האיזון בין האינטרסים שונים, בין זכויות יסוד, מצד אחד, לבין זכויות יסוד אחרות, זה הלחם והחמאה של ועדת חוקה.

יואב סגלוביץ': כל זמן שזה היה בוועדת חוץ וביטחון תחת הכותרת השב"כית.

יואב סגלוביץ': היום זה לא הסיפור.

יואב סגלוביץ': היום יש לנו הצעת חוק מסודרת שכל הנתונים הם גלויים.

יואב סגלוביץ': השאלות הטכניות לא עולות פה על סדר-היום.

יואב סגלוביץ': הן גם לא יעלו על השולחן וגם לא נעלה אותן שם.

יואב סגלוביץ': זה המקום הנכון לנהל את הצעת החוק גם בכותרת שלה.

יואב סגלוביץ': אנחנו עוסקים בנושאים אזרחיים ולא בחוץ וביטחון.

יואב סגלוביץ': אני לא זוכר בדיוק את הניסוח של החוק אבל הכותרת היא לאפשר לשרות הביטחון לעסוק בסוגיה של מאבק בקורונה.

יואב סגלוביץ': בשום אופן לא חוץ וביטחון.

יואב סגלוביץ': אני רוצה להציע הצעה ואני לא רוצה להגיע למצב שאני אציג ויגידו שאלה טיעונים מאוד טובים אבל זה ייפול.

יואב סגלוביץ': אני מציע הצעת ביניים.

יואב סגלוביץ': תהיה אפילו ועדה משותפת, אבל הכותרת של הדבר הזה לא יכולה להיות תחת האכסניה של חוץ וביטחון כשאנחנו דנים בנושאים אזרחיים.

יואב סגלוביץ': זה פשוט לא נכון, לא תפיסתית ולא עניינית.

יואב סגלוביץ': מעבר לזה, המיומנות הבסיסית של הוועדה היא בנושאים האלה.

יואב סגלוביץ': זה לא שאני לא חבר ועדה.

יואב סגלוביץ': תמיד יש עומס בוועדת חוקה ולמרות העובדה הזאת, אני אומר שבחוק הזה אין דבר יותר פוגעני.

יואב סגלוביץ': תראו, עשו פה משהו שמעולם לא היה.

יואב סגלוביץ': חוק השב"כ שחלקנו מכירים אותו, נועדה לתת אפשרות לשרות ביטחון כללי לטפל בדברים תחת המעטה של הסוד.

יואב סגלוביץ': פה אין סוד, פה זה מגפה.

יואב סגלוביץ': פה להיפך, פה הפתיחות.

יואב סגלוביץ': עצם העובדה ששמים אותו בוועדה הזאת, זה רק מעלה חשד ולא מוריד חשד.

יואב סגלוביץ': ההצעה שלי היא ועדת חוקה.

יואב סגלוביץ': הפשרה המסתמנת האפשרית, אם חברים יסכימו, היא לעשות משהו משות,.

יואב סגלוביץ': בכל מקרה, לא בכותרת של ועדת חוץ וביטחון.

יואב סגלוביץ': זאת הצעה שאני חושב שהיא נכונה בנסיבות האלה.

יואב סגלוביץ': תודה.

איתן גינזבורג: אוסאמה, בבקשה.

אוסאמה סעדי: אני מצטרף למה שאמר חברי סגלוביץ.

אוסאמה סעדי: אני רוצה להגיד שקודם כל חשוב מאוד לשמוע את העמדה של הייעוץ המשפטי.

אוסאמה סעדי: הייעוץ המשפטי אומר שהוועדה הראויה והנכונה לדון בחוק הזה היא ועדת חוק, חוקה ומשפט.

אוסאמה סעדי: נכון שיש את העניין הזה של השב"כ, של מעקב שב"כ, אבל זה לא נותן כהוא זה איזו רלוונטיות לוועדת חוץ וביטחון.

אוסאמה סעדי: מה יש לחוק הזה כשאתם, הממשלה, אומרים שזה חוק אזרחי?

אוסאמה סעדי: התפשטות קורונה, אנחנו רוצים למנוע התפשטות.

אוסאמה סעדי: אופיר, תגיד לי, מה הקשר בין החוק לבין ועדת חוץ וביטחון?

אוסאמה סעדי: אלא אם אתם לא רוצים שהרשימה המשותפת תהיה נוכחת ותביע את עמדתה, כי אנחנו לא חברים בוועדת חוץ וביטחון.

אוסאמה סעדי: זה גם עוד שיקול שאתם כוועדת כנסת צריכים לקחת בשיקול.

אוסאמה סעדי: לרשימה המשותפת אין ייצוג בוועדת חוץ וביטחון ומכיוון שמדובר בחוק שיש לו השלכות ופגיעה גם בכלל האזרחים, אבל גם באזרחים הערבים במדינה, אז חשוב לנו ואנחנו מבקשים שנהיה מיוצגים.

אוסאמה סעדי: אם אתם עומדים בכל זאת על ועדת חוץ וביטחון, אז היו הרבה פעמים שעשינו ישיבות משותפים, בין חוץ וביטחון וחוקה, בין חוץ וביטחון ופנים, כמו בעניין של חוק האזרחות ואיחוד המשפחות.

אוסאמה סעדי: בחוק ההסדרה היה חוץ וביטחון עם חוקה.

אוסאמה סעדי: בכל מקרה, בכל הוועדות, אדוני היושב ראש, יש לכם רוב.

אוסאמה סעדי: ממה החשש?

אוסאמה סעדי: מה, בחוקה אין לכם רוב?

אוסאמה סעדי: בחוץ וביטחון יש לכם רוב?

אוסאמה סעדי: בכל הוועדות יש לכם רוב.

אוסאמה סעדי: אז אתם לא סומכים על יושב ראש ועדת חוק, חוק ומשפט?

אוסאמה סעדי: פינדרוס אני לא מבין, מה הסיפור פה?

אוסאמה סעדי: זה חוק אזרחי לגמרי.

יצחק פינדרוס: אבל הקואליציה הציעה ועדת חוקה.

אוסאמה סעדי: בבקשה.

טלי פלוסקוב: יש פה ייעוץ משפטי.

איתן גינזבורג: במליאה הציעו ביקורת.

יצחק פינדרוס: לא, עזוב, הציעו ועדת חוקה.

איתן גינזבורג: ראיתי את זה בעיניים.

אוסאמה סעדי: אדוני היושב ראש, רק לסיכום.

אוסאמה סעדי: אני אומר כפשרה, בואו לפחות את העניין הזה נעשה בהסכמה איזו ועדה תדון בזה.

יצחק פינדרוס: למה לא ועדת חוקה?

יצחק פינדרוס: מי מתנגד לוועדת חוקה בקואליציה?

יצחק פינדרוס: מישהו מתנגד מהקואליציה?

יצחק פינדרוס: את הייעוץ משפטי הבנתי.

איתן גינזבורג: שנייה, בואו נשמע את אופיר כץ.

אופיר כץ: אוסאמה, אין פה עניין של ערבים ויהודים, מה ישמעו ומה לא ישמעו.

אופיר כץ: החוק הזה אמור להגן על יהודים וערבים כאחד.

אוסאמה סעדי: אמרתי, על כלל האזרחים.

אוסאמה סעדי: אני מייצג אוכלוסייה?

אוסאמה סעדי: תן לי לייצג אותה בוועדה.

אופיר כץ: יפה.

אופיר כץ: החוק הזה מגן גם על האוכלוסייה שלך.

אופיר כץ: הם אזרחי מדינת ישראל.

אוסאמה סעדי: יש לי הסתייגויות?

אוסאמה סעדי: יש לי עמדה להביע?

אוסאמה סעדי: תן לי להביע את העמדה הזאת בוועדה.

אופיר כץ: זה אזרחי מדינת ישראל כולם, זה שומר על כולם.

אוסאמה סעדי: אמרתי, כלל האזרחים וגם האזרחים הערביים שהם חלק מהאזרחים.

אופיר כץ: הלוואי שהיינו במקום שיש לנו אפליקציה או מנגנון אזרחי שהיינו יכולים בו לטפל ולאתר את החולים, את אלה שנדבקו בקורונה.

אופיר כץ: כרגע אין לנו את זה.

אופיר כץ: אני מקווה שבעתיד יהיה לנו.

אופיר כץ: כל עוד מדובר בשב"כ – נכון שהעיסוק של המקרה הזה הוא באוכלוסייה אזרחית, אבל זה עדיין שב"כ.

יואב סגלוביץ': אבל אין שום דבר בחוק הזה שהוא בעייתי.

אוסאמה סעדי: חוץ מזה שהשב"כ עושה את זה, מה יש בחוק הזה, תגיד לי?

אופיר כץ: בסדר, אבל במהלך דיונים.

אופיר כץ: אין פה מה להסתיר אבל זה עדיין השב"כ ודיונים שקשורים לשיטות עבודה ודברים מהסוג הזה של שב"כ, זה צריך להיות בוועדת חוץ וביטחון, אין מה לעשות.

אוסאמה סעדי: אבל הדיון הקודם באותה הצעת חוק היה בדיונים פתוחים בוועדת חוץ וביטחון.

ארבל אסטרחן: זה דיונים פתוחים.

ארבל אסטרחן: כל חבר כנסת יכול להשתתף.

אוסאמה סעדי: זה דיונים פתוחים, אז מה?

יואב סגלוביץ': יש משמעות איפה מתנהל הליך.

יואב סגלוביץ': יש משמעות למקום שמתנהל הליך.

אוסאמה סעדי: אם זה דיונים פתוחים, אז מה אכפת לך?

אופיר כץ: היה משהו של השב"כ שנדון בוועדה אחרת?

אוסאמה סעדי: זה לא שב"כ עכשיו.

אופיר כץ: זה שב"כ.

ארבל אסטרחן: זה שב"כ.

איתן גינזבורג: אפשר לשמוע את ארבל, נציגת הלשכה המשפטית?

ארבל אסטרחן: מדובר פה בסמכויות שב"כ.

ארבל אסטרחן: הוועדה שמפקחת עליהם זאת ועדת חוץ וביטחון.

ארבל אסטרחן: לא רק זה, אלא שהנושא הזה נדון המון בחודשים האחרונים בוועדה הזמנית והקבועה.

ארבל אסטרחן: רק אתמול הם דנו בנושא הזה.

יואב סגלוביץ': הייתי שם, ראיתי את הדיון, אז מה?

ארבל אסטרחן: בסדר.

יואב סגלוביץ': אבל ארבל, זה לא חוק שב"כ עכשיו.

יואב סגלוביץ': הסוגיות הן סוגיות חוקתיות.

ארבל אסטרחן: יש פה סוגיות חוקתיות.

ארבל אסטרחן: בכל הוועדות יש סוגיות חוקתיות.

יואב סגלוביץ': תראי, אני לא אתווכח.

יואב סגלוביץ': את אומרת שזה לא מתאים לוועדת חוקה?

ארבל אסטרחן: זה מתאים יותר לוועדת חוץ וביטחון.

אוסאמה סעדי: הוועדה הראשית שאמורה לדון בחוקים, בחוקה ובדברים כאלה זה ועדת חוקה, חוק ומשפט.

אוסאמה סעדי: אם יש השקה לחוץ וביטחון, בואו נעשה ועדה משותפת.

אוסאמה סעדי: למה לא?

ארבל אסטרחן: אפשר לעשות ועדה משותפת.

ארבל אסטרחן: מבחינתנו הוועדה היחידה שמתאימה לעניין הזה היא ועדת חוץ וביטחון.

ארבל אסטרחן: הישיבות הן פתוחות.

ארבל אסטרחן: גם סיעות שאין להם חברים יוכלו להשתתף.

אוסאמה סעדי: אבל אין לנו זכות הצבעה.

ארבל אסטרחן: אין זכות הצבעה.

יואב סגלוביץ': מה עושים עם זכות ההצבעה?

ארבל אסטרחן: כמו כל חקיקה שעוברת לוועדה.

יואב סגלוביץ': אני חייב להגיד לך ארבל, אני חולק עליך רק בדבר אחד.

אוסאמה סעדי: אבל אנחנו לא יכולים להצביע.

טלי פלוסקוב: הסתייגות הם יכולים להגיש?

ארבל אסטרחן: כן.

טלי פלוסקוב: אוסאמה, היועצת המשפטית אומרת שגם הסתייגות אתם יכולים להגיש.

אוסאמה סעדי: אבל אני לא יכול להצביע.

טלי פלוסקוב: נכון.

יואב סגלוביץ': אוסאמה, תן לי רגע לייצג.

יואב סגלוביץ': אני אומר עוד פעם, עזבו מאיפה כל אחד מגיע.

יואב סגלוביץ': אוסאמה אמר קודם שבכל ועדה יש רוב.

יואב סגלוביץ': זה נכון שאומרים שב"כ אז זה וועדת חוץ וביטחון.

יואב סגלוביץ': אבל עכשיו נראה מה הוא החוק הזה.

יואב סגלוביץ': החוק הזה בעיקרו לוקח את הקצה, שהוא לא כתוב בשום מקום, שהשב"כ יכול לעשות את זה.

יואב סגלוביץ': זאת פרשנות מרחיבה מה שירות ביטחון כללי יכול לעשות לפי סעיף 4.

יואב סגלוביץ': אני לא תוקף אותם אבל יש אפשרות כזאת לממשלה.

יואב סגלוביץ': אני לוקח את זה הכי לקצה והכי רחוק שאפשר ומשתמש בסמכויות שהבחינה העניינית והמהותית, היא בחינה בפרמטרים של איזון בין אינטרסים של זכויות כאלה ואחרות.

יואב סגלוביץ': מראש, בוועדת חוץ וביטחון, אפילו הכותרת שדנים בזה שם ואין לציבור של 20% מאזרחי מדינת ישראל יכולת הצבעה.

יואב סגלוביץ': עזבו את ההסתייגויות.

יואב סגלוביץ': זה שאפשר להצביע וזאת הדמוקרטיה, המקום הזה איננו.

יואב סגלוביץ': אני חושב שהפתרון הזה הוא פתרון ראוי.

יואב סגלוביץ': קחו ועדה ותקראו לה ועדה מיוחדת.

יואב סגלוביץ': רק עכשיו היתה ועדת חוץ וביטחון שהיתה עם ועדת חוקה.

איתן גינזבורג: משותפת.

יואב סגלוביץ': משותפת.

יואב סגלוביץ': זה המודל הנכון באירוע הזה.

יואב סגלוביץ': זה לא אירוע רגיל.

יואב סגלוביץ': החוק הזה הוא לא חוק רגיל.

יואב סגלוביץ': אמרתי במליאה מה אני חושב על החוק אבל עכשיו זה לא הנושא.

יואב סגלוביץ': הנושא הזה צריך להידון בוועדה שזה הלחם והחמאה שלה שזאת ועדת חוקה.

יואב סגלוביץ': לא יכול להיות שתהיה ועדה שדנה בזכויות אזרחיות מהסוג הזה, שדנים באזרחים של כל מדינת ישראל ול-20% מהאנשים את היכולת להצביע.

יואב סגלוביץ': הסתייגויות זה בסדר אבל זה לא אותו דבר.

יואב סגלוביץ': לכן אני חושב שיש מודל שהוא מודל אפשרי לפתרון שירצה את כולם.

יואב סגלוביץ': הוא גם מודל נכון לעבודה.

יואב סגלוביץ': אם מתעקשים ורוצים רק ועדת חוץ וביטחון אני מציע את המודל הנוסף.

יואב סגלוביץ': הנכון הוא שיהיה ועדת חוקה.

יואב סגלוביץ': זה שכתוב שב"כ בכותרת?

יואב סגלוביץ': ואם מחר ייכתב בכותרת צבא הגנה לישראל וכל העיסוק שם יהיה בכלל בנושאים של בינוי?

יואב סגלוביץ': לא צריך להגזים.

ארבל אסטרחן: עוסקים בשב"כ.

יואב סגלוביץ': לקחנו את חוק השב"כ, לקחנו עבר לקצה.

אוסאמה סעדי: אני אתן לכם עוד דוגמה.

אוסאמה סעדי: אני זוכר שבוועדה הזמנית היינו באים.

אוסאמה סעדי: היו אומרים, סלח לי, המקום רק לחברי הוועדה והיו מוציאים אותנו החוצה.

אוסאמה סעדי: אתם זוכרים?

איתן גינזבורג: כן, אבל זה לא האירוע.

ארבל אסטרחן: היו אז הגבלות קורונה.

אוסאמה סעדי: ואם חוזרות ההגבלות אז מה נעשה?

אוסאמה סעדי: אני אבוא ואז תגידו לי לצאת.

אוסאמה סעדי: סלח לי, אתה לא חבר ועדה, קדימות לחברי ועדה.

אוסאמה סעדי: או שאנחנו חברי כנסת שווים ותיתנו לנו – אני אומר לכם, אנחנו כמשותפת מחרימים את הוועדה הזאת.

אוסאמה סעדי: לא נבוא ולא נשתתף ואנחנו נשקול את העמדה שלנו.

אוסאמה סעדי: אתם אומרים לנו למעשה שאנחנו מחוץ לתחום.

איתן גינזבורג: זה לא מה שאומרים.

אוסאמה סעדי: אני מציע לכם פשרה, ועדה משותפת של חוץ וביטחון וחוקה.

איתן גינזבורג: גם חוק שנוגע ליחסי חוץ אתם לא יכולים להצביע שם ואין לזה שום קשר.

אוסאמה סעדי: אני מוותר על זה מראש.

אופיר כץ: לפי מה שאתה אומר, עצם הקיום של ועדת חוץ וביטחון מחרים אתכם.

אוסאמה סעדי: זה נוגע לזכויות אזרחיות.

אוסאמה סעדי: איתן, אני לא מבין.

אוסאמה סעדי: אנחנו מוותרים על הוועדה הזאת בכל הנושאים של צבא, חוץ וביטחון, יחסי חוץ.

אוסאמה סעדי: תיקחו את זה, תודה רבה.

אופיר כץ: אז בזה אתם לא מוחרמים?

אופיר כץ: לפי מה שאתה אומר, עצם הקיום של הוועדה הזאת אתם מוחרמים.

אוסאמה סעדי: לא, אבל אני החרגתי את זה.

אוסאמה סעדי: פה אני רוצה להשתתף כי זה חוק שנוגע לכל אזרח ואזרח.

אוסאמה סעדי: אני רוצה להביע את העמדה שלי ואתה לא נותן לי.

אוסאמה סעדי: אני מציע לך פשרה.

אופיר כץ: אבל יש עוד דיונים בוועדה שאתה לא מביע את דעתך.

אוסאמה סעדי: אבל פה אני רוצה.

אוסאמה סעדי: זה חוק אזרחי במהותו.

אוסאמה סעדי: אתה רוצה להכניס את השב"כ לתחום הזה?

אוסאמה סעדי: בבקשה תן לי להביע את העמדה שלי שם.

אוסאמה סעדי: אני לא מבין אתכם, מה החשש שלכם?

אוסאמה סעדי: שלא יהיה לכם רוב?

אוסאמה סעדי: תשימו אותו רוב.

אופיר כץ: מה קשור לרוב?

אופיר כץ: בכל ועדה יש לנו רוב, זה לא העניין.

אוסאמה סעדי: נו, אז לכן אני אומר, מה ההתנגדות?

אוסאמה סעדי: מה ההתעקשות?

אוסאמה סעדי: תודה רבה.

איתן גינזבורג: אוסאמה, אתה הולך?

איתן גינזבורג: לא הבנתי.

אוסאמה סעדי: כן.

איתן גינזבורג: למה אתה הולך?

אוסאמה סעדי: אני מחוץ לתחום.

איתן גינזבורג: אז מה אם הוא אומר?

איתן גינזבורג: אז הוא אומר.

איתן גינזבורג: אני אומר ואתה אומר.

איתן גינזבורג: כל מה שאתה אומר אני צריך לקום וללכת?

איתן גינזבורג: לא הבנתי.

אוסאמה סעדי: אני לא מבין.

איתן גינזבורג: ההתנהגות הזאת לא מקובלת.

אוסאמה סעדי: אני לא מבין את ההתעקשות שלכם.

אוסאמה סעדי: נריב על החוק, אתם תעבירו, נעביר הסתייגויות, אבל לפחות תנו לנו הזדמנות.

יואב סגלוביץ': איתן, אפשר להוסיף משהו?

יואב סגלוביץ': עזבו את הוויכוחים שיהיו על התכנים של החוק.

יואב סגלוביץ': החוק הזה דן בבעיות הספציפיות של אוכלוסיות שונות.

יואב סגלוביץ': גם בתחום הטכנולוגי יש שוני, גם בחברה החרדית וגם בחברה הערבית.

יואב סגלוביץ': יש שוני גם ביכולות, גם בדרכים.

יואב סגלוביץ': אני מניח שנכניס לא מעט שינויים בחוק הזה, בהסכמה, לא בוויכוח ולא בריב.

יואב סגלוביץ': צריך לשמוע את הקולות האלה.

יואב סגלוביץ': אני חושב שזה יותר נכון לעניין.

איתן גינזבורג: אומרת היועצת המשפטית שהדיונים הם פתוחים אז הקולות יישמעו.

יואב סגלוביץ': אמרתי את דעתי שזה צריך להיות בוועדת חוקה.

יואב סגלוביץ': אמרתי את זה בצורה הכי עניינית שאני מסוגל.

יואב סגלוביץ': אבל אם יש התעקשות שרוצים שכן זה יהיה בוועדת חוץ וביטחון, אז תעשו משהו משותף.

יואב סגלוביץ': אני חושב שזה אפשרי, זה נכון.

יואב סגלוביץ': זה לא צריך להיות בעייתי.

אוסאמה סעדי: ועדה משותפת בראשות יו"ר ועדת חוץ וביטחון.

איתן גינזבורג: חבר הכנסת בוסו.

אוריאל בוסו: היינו פה בדיון ושמענו את הטענות של האופוזיציה במליאה.

אוריאל בוסו: דווקא בגלל החששות, אני חושב שזה דווקא צריך להיות בוועדת חוץ וביטחון.

אוריאל בוסו: יהיו אנשי מקצוע רציניים מכל הצדדים, כדי שבאמת נהיה מוגנים וכדי שנדע שזה חוק מאוד ממוקד לדברים ספציפיים.

אוריאל בוסו: אני חושב שהוועדה הנכונה לדון זה ועדת חוץ וביטחון.

אוסאמה סעדי: אבל אלה דיונים פתוחים.

אוסאמה סעדי: אנשי המקצוע יכולים לבוא גם לוועדת חוקה.

אוריאל בוסו: לא, אבל שם הדיונים נעשים באופן יותר מקצועי.

אוסאמה סעדי: בחוקה זה לא דיונים מקצועיים?

אוסאמה סעדי: עם כל הכבוד, מה זה הטיעון הזה?

איתן גינזבורג: צביקה האוזר, יו"ר ועדת חוץ וביטחון.

צבי האוזר: הנושא הזה נדון בוועדת חוץ, וביטחון, אם אני לא טועה, מזה שלושה או ארבעה חודשים.

צבי האוזר: לא הייתי בסבב הראשון שלו.

צבי האוזר: ועדת חוץ וביטחון צברה את הידע הנדרש.

צבי האוזר: הנושא הוא נושא מאוד מורכב.

צבי האוזר: נושא שנוגע להרבה היבטים.

צבי האוזר: בסוף הרגישות ידועה.

צבי האוזר: בסופו של דבר, מה שאנחנו מבקשים זה להסתייע בכלי של שרות הביטחון הכללי.

צבי האוזר: שירות הביטחון הכללי מוסדר על-פי חוק ולא בכדי בוועדה ייעודית.

צבי האוזר: ענייני שירות הביטחון הכללי מוסדרים בענייני ועדת משנה.

צבי האוזר: זה המקום היחידי בחוק הישראלי שוועדת משנה של ועדת חוץ וביטחון מוזכרת, דווקא בהפניה של חוק השב"כ.

צבי האוזר: ביקשתי מהיועצת המשפטית של הוועדה להגיע ולהרחיב בנושא הזה.

צבי האוזר: ועדת המשנה היא ועדה לענייני שב"כ על-פי חוק.

אוסאמה סעדי: אבל כאן זה חוק אזרחי.

אוסאמה סעדי: נכון שזה שב"כ אבל זה חוק אזרחי.

ועדת החוץ והביטחון): החוק הוא אזרחי כאשר כל המרכיבים האזרחיים כולם נדונים בדיונים פתוחים, כאשר הדיון מבוסס על בסיס ידע קיים של ועדת חוץ וביטחון שדנה בנושא ושקלה וראתה את כל השיקולים.

ועדת החוץ והביטחון): אני חייב להודות ולהגיד שבהינתן מרכיב מסוים שבמהלך החוק יידרש דיון ספציפי בהיבט של הכלים ושהוא יצטרך להיות דיון מסווג, הוא יתקיים בפורום מסווג.

ועדת החוץ והביטחון): ככלל, הדיון הזה הוא דיון פתוח.

אוסאמה סעדי: תודה רבה, תעשו דיון מסווג.

אוסאמה סעדי: תודה רבה.

אוסאמה סעדי: אתה רואה שעכשיו עושים דיון מסווג בוועדת משנה.

אוסאמה סעדי: תודה רבה.

ועדת החוץ והביטחון): הוא דיון שמהותו אזרחית, אבל אי-אפשר לקחת נושא שהוא בתחום המומחיות.

ועדת החוץ והביטחון): הוועדה הזאת עסקה במשך עשרות רבות של שעות.

ועדת החוץ והביטחון): הוועדה הזאת קיבלה בשתי עתירות בבית משפט עליון ציון לשבח לגבי אופי הדיון ואופי ההתנהלות, גם בהקשר הפתוח שלה וגם בהקשר המסווג שלה.

איתן גינזבורג: ארבל, אמר יו"ר ועדת חוץ וביטחון שחלק מהדיונים צריכים להיות לא פתוחים.

ועדת החוץ והביטחון): יתכן, אני לא יודע.

ארבל אסטרחן: כל ועדה יכולה לקיים דיונים חסויים, אבל הם לא חסויים כמובן בפני חברי הוועדה.

ארבל אסטרחן: כל ועדה יכולה שישיבה מסוימת או חלק ממנה יהיה חסוי.

ארבל אסטרחן: למשל, אם צריך לקבל איזה עדכונים או מידע חסוי ואז באותו קטע יכולים להשתתף רק חברי הוועדה ורק הם יכולים לעיין בפרוטוקול.

יואב סגלוביץ': איתן, אני שמעתי א צביקה ואני חוזר על מה הצעתי קודם.

יואב סגלוביץ': אני חושב אחרת מצביקה.

יואב סגלוביץ': אני חושב שהפתרון הראוי ואני חושב שזאת אחריות של כולנו.

יואב סגלוביץ': בסוף זה חוק שנוגע בכלל האוכלוסייה.

יואב סגלוביץ': הטיעון שהעלה אוסאמה ואני מצטרף אליו, הוא טיעון ענייני והוא יכול להיפתר בדרך של ועדה משותפת.

יואב סגלוביץ': אני חושב שלהגיד ל-20% מהאוכלוסייה, שמיוצגים על-ידי אוסאמה וחבריו, אתם יכולים להגיש הסתייגויות אבל לא להצביע – להגיד לכם משהו?

יואב סגלוביץ': אני לא מומחה גדול אבל זה ממש לא חוקתי, זה ברמה הזאת, בטח בחוק הזה.

יואב סגלוביץ': אני חושב שיש פתרון.

יואב סגלוביץ': אני נעול על ועדת חוקה וצביקה נעול על ועדת חוץ וביטחון.

יואב סגלוביץ': זה שונה מהמצב הרגיל.

יואב סגלוביץ': אנחנו במצב שונה.

יואב סגלוביץ': אנחנו רוצים שיהיה אמון של הציבור בחוק שיחוקק פה, ולא משנה כרגע דעתי לגבי סעיפי החוק השונים.

יואב סגלוביץ': האמון של הציבור מאוד חשוב לכולנו.

יואב סגלוביץ': אני חושב שזה המקום הנכון לקבל החלטה שהיא החלטה מדתית, דהיינו ועדה משותפת.

יואב סגלוביץ': אני חושב שזה פתרון נכון לאירוע הזה.

יואב סגלוביץ': הוא נכון ספציפית למקרה הנקודתי והמיוחד הזה.

ועדת החוץ והביטחון): מה הבעיה של אמון הציבור?

ועדת החוץ והביטחון): סגלוביץ, אנחנו ארבעה חודשים דנים בוועדת חוץ וביטחון, עם אמון ציבור, עם אמון בית המשפט העליון בדיוני הוועדה.

ועדת החוץ והביטחון): הדיונים כולם פתוחים.

ועדת החוץ והביטחון): הניסיון, הרמז, לבוא ולהגיד שהדיונים בוועדת הביטחון אינם מייצרים אמון ציבור - - -

יואב סגלוביץ': צביקה, אתה לא שמעת מה אמרתי בהתחלה.

יואב סגלוביץ': צביקה, חבל, אתה מטפס על מקום שלא הייתי שם.

ועדת החוץ והביטחון): נו, אז מה?

יואב סגלוביץ': אתה נכנסת אחרי שאמרתי את הדברים.

יואב סגלוביץ': אני חושב שהחוק הזה שונה מחוקים הרגילים בהם עוסקת ועדת חוץ וביטחון.

יואב סגלוביץ': לקחו פה את חוק השב"כ עד הקצה וקצת מעבר לו, לפחות להבנתי.

יואב סגלוביץ': אני לא נכנס לשאלות הפרשניות בעניין הזה.

יואב סגלוביץ': זה אושר על-ידי היועץ המשפטי לממשלה.

יואב סגלוביץ': אני לא שם על זה סימן שאלה ולא פונה לבית המשפט על העניין.

יואב סגלוביץ': אני אומר שכרגע יש חוק שהוא אזרחי במהותו.

יואב סגלוביץ': אני חושב שיש כמה ועדות משותפת שבנסיבות הקיצוניות האלה של שימוש בכלי קיצוני, זה יהיה נכון לטובת כולנו.

יואב סגלוביץ': זאת ההצעה שאמרתי.

יואב סגלוביץ': מאחר ואני מיעוט מבוטל, אז אני מציע את הוועדה המשותפת.

יואב סגלוביץ': אני חושב שזה יהיה טוב לעניין.

יואב סגלוביץ': .

טלי פלוסקוב: יש אפשרות לעשות חלק מהדיון שגם הרשימה המשותפת תוכל לקחת חלק?

ועדת החוץ והביטחון): בוודאי.

ועדת החוץ והביטחון): הדיונים בוועדת חוץ וביטחון הם פתוחים לציבור, לרבות לכל חברי כנסת.

יואב סגלוביץ': אין זכות הצבעה לחברי הרשימה המשותפת ויש לזה משמעות בחוק הזה.

יואב סגלוביץ': אני חושב שאפשר להגיע לפשרה.

יואב סגלוביץ': צביקה, אני מציע פשרה לא בשם איזו מפלגה.

ועדת החוץ והביטחון): הרכב ועדת חוץ וביטחון הוסכם על-ידי כל סיעות הבית, לרבות הרשימה המשותפת.

יואב סגלוביץ': צביקה, אף אחד לא חשב בדמיונות שלו, וגם אני לא, שחוק השב"כ יהיה לעניין הזה.

יואב סגלוביץ': מאחר ואף אחד מאיתנו לא חשב על זה, אני חושב שאפשר להתגמש כולנו לטובת העניין.

ועדת החוץ והביטחון): סגלוביץ, אני חושב שההצעה שלך שהיא במסווה – היא לא במסווה, היא במעטה באמת של בניית אמון ציבור, מכרסמת כרסום משמעותי באמון הציבור בוועדת חוץ וביטחון.

יואב סגלוביץ': צביקה, ועדת חוץ וביטחון היא לא הנושא פה.

יואב סגלוביץ': הנושא פה הוא לא הכבוד של איזו ועדה.

ועדת החוץ והביטחון): זה לא עניין של הכבוד.

ועדת החוץ והביטחון): יש עניין של מומחיות.

יואב סגלוביץ': צביקה, אני לא חבר ועדת חוץ וביטחון, אני רואה את עצמי כמומחה לא קטן.

ועדת החוץ והביטחון): קודם כל, אתה ממלא מקום בוועדת חוץ וביטחון.

יואב סגלוביץ': בסדר, אבל אני רואה את עצמי כמומחה לא קטן.

יואב סגלוביץ': עזבו את סיפור המומחיות.

ועדת החוץ והביטחון): לא עניין של מומחה.

ועדת החוץ והביטחון): כל אחד מומחה לא קטן ולכן אתה מוזמן, בין אם היית חבר או לא.

יואב סגלוביץ': צביקה, חבל שאתה רב איתי.

יואב סגלוביץ': אני הצעתי הצעה.

יואב סגלוביץ': אתם רוצים, תפסלו אותה.

איתן גינזבורג: אמרת את דעתך למה הוועדה לא יכולה להיות משותפת?

איתן גינזבורג: יו"ר הוועדה מחוץ וביטחון.

ועדת החוץ והביטחון): ועדת חוץ וביטחון היא הוועדה - - -

איתן גינזבורג: זה ברור.

איתן גינזבורג: אבל אם זה משותפת לחוץ וביטחון ולחוקה כשההובלה והיו"ר הוא של חוץ וביטחון והצוות הוא של חוץ וביטחון?

טלי פלוסקוב: אני חושבת שקיבלנו הסבר.

ועדת החוץ והביטחון): אני לא חושב שבהינתן בעובדה שכל חבר כנסת יכול להשתתף בדיוני הוועדה, אני חושב שהטיעון הזה יכול מחר להוות סטנדרט לכל דיון.

ועדת החוץ והביטחון): כל דיון בוועדת פנים, היא גם ועדה שראוי בשביל בניית אמון הציבור לתת אותה גם לוועדת חוץ וביטחון, או גם לוועדת חוקה או גם לזה.

ועדת החוץ והביטחון): הכנסת עובדת על פי ועדות, על פי נושאים.

ועדת החוץ והביטחון): לכל אחד יש את המומחיות שלו.

ועדת החוץ והביטחון): הנושא הזה הוא נושא חדש.

קריאה: צביקה, אבל הוא יהיה בהובלה שלך.

ועדת החוץ והביטחון): אני מבין שזה היה אפשרי.

ועדת החוץ והביטחון): ועדת חוץ וביטחון דנה מזה ארבעה חודשים.

ועדת החוץ והביטחון): הוועדה, על מנגנון הוועדה, על חברי הוועדה, הם הגורמים בעלי המומחיות בנושא הזה.

ועדת החוץ והביטחון): הדיון עד עכשיו היה רציני.

אופיר כץ: היה דיון עם דגש על ההיבטים האזרחיים שבו.

אופיר כץ: דיון שקיבל ציונים לשבח בהחלטות בית המשפט העליון שמצא לנכון לכלול את אותו תהליך דיוני שהתקיים בוועדה.

אופיר כץ: אני רואה בזה אי-אמון בוועדה.

אופיר כץ: אפשר כל נושא לבוא ולהחליט לעשות ועדות משותפות.

אופיר כץ: הנושא הזה קשור בטבורו להסדרים הקיימים.

אופיר כץ: זאת הוראת שעה לשלושה חודשים ולעוד שלושה חודשים.

אופיר כץ: הוא לא הסדר קבוע והוא נמצא בתחום המומחיות של הוועדה.

אופיר כץ: אני אומר לך כיו"ר ועדה שיש הרבה מאוד דברים שוועדת חוץ וביטחון דנה ואפשר לטעון טענה יפה, אני לא יודעת אם חזקה אבל יפה, שאפשר לעשות ועדות משותפות לכל דבר ועניין.

יואב סגלוביץ': צביקה, עדיין 20% מתושבי המדינה אין להם זכות הצבעה בוועדה.

יואב סגלוביץ': צביקה, אל תיתנו לי הרצאות.

יואב סגלוביץ': אני מציג בפניך איזו בעיה .

יואב סגלוביץ': אני חושב שיש לה פתרון.

יואב סגלוביץ': אם אתם לא רוצים, נצביע.

טלי פלוסקוב: שמענו את עמדתך.

אופיר כץ: אבל הבעיה הזאת היא מבסיסה, הם בחרו לא להיות.

ועדת החוץ והביטחון): יש שנים - - -

יואב סגלוביץ': אני לא בוויכוח.

אופיר כץ: זה בסדר להתווכח.

ועדת החוץ והביטחון): סגלוביץ, אתה מכניס את זה.

ועדת החוץ והביטחון): השאלה הזאת היא שאלה שלא מעניינה.

יואב סגלוביץ': אני הכי אוהב ציונים, לא רק מבית משפט אלא גם ממך.

ועדת החוץ והביטחון): גם אני אוהב שאתה נותן לי ציונים.

יואב סגלוביץ': אתה אומר לי לא מעניינה.

יואב סגלוביץ': מה, אתה מורה שלי למשהו?

ועדת החוץ והביטחון): לא.

ועדת החוץ והביטחון): אני חושב שאתה טוען טענה ואני רשאי לענות לך למיטב שיפוטי.

ועדת החוץ והביטחון): אני מבקש שתקשיב.

ועדת החוץ והביטחון): אני רואה בזה אמירה מניפולטיבית שמערבבת.

ועדת החוץ והביטחון): הקורונה איננה מפרידה בין יהודים לערבים.

יואב סגלוביץ': היא מפרידה בזכות ההצבעה.

יואב סגלוביץ': הוועדה שלך מפרידה בזכות ההצבעה.

ועדת החוץ והביטחון): היא לא מפרידה בזכות ההצבעה כי זאת היתה ההחלטה של הרשימה המשותפת שלא להשתתף בוועדה.

יואב סגלוביץ': טוב, תצביעו.

יואב סגלוביץ': אני לא משכנע אז בסדר.

ועדת החוץ והביטחון): זה לא עניין של יהודים וערבים.

יואב סגלוביץ': צביקה, הכי פשוט, תקראו ליושב ראש, תצביעו.

יואב סגלוביץ': מבטיח לכם שלא אבקש רביזיה.

ועדת החוץ והביטחון): כל חבר כנסת, לא משנה מאיפה הוא ומאיזו סיעה הוא, רשאי להשתתף בדיונים.

ועדת החוץ והביטחון): אני מתחייב לך כיו"ר ועדה שאני אתן לחברי כנסת, גם שאינם חברי ועדה, את מלוא זכות התייחסות והדיבור בוועדה.

ועדת החוץ והביטחון): בסופו של דבר, בחקיקה כל 120 חברי כנסת יידרשו להביע את דעתם ולהפעיל את שיקול דעתם ולהחליט אם להצביע בעד או נגד בקריאה השנייה והשלישית.

ועדת החוץ והביטחון): לבוא ונסות לייצר, בעיניי מניפולציה – אני לא חושב שזאת כוונתך אבל כך זה נתפס, כאילו שמדובר באיזה עניין של סכסוך אתני?

ועדת החוץ והביטחון): הקורונה לא מבחינה בין יהודים לערבים וגם אלה שנלחמים בקורונה הם לא יהודים וערבים.

יואב סגלוביץ': צביקה, אני מציע שתראה מה אמרתי לפני שאתה עונה.

יואב סגלוביץ': חבל שאתה עונה על דברים שאתה חושב לא על מה שאני אומר.

ועדת החוץ והביטחון): אני אומר את זה.

ועדת החוץ והביטחון): לבוא ולטעון טענה ש-20% אינם מיוצגים בוועדה?

יואב סגלוביץ': צביקה, אם אתה נותן לי ציון, אז אתן לך ציון.

יואב סגלוביץ': אני מציע רק דבר אחד, תלמד להקשיב לפני שאתה מדבר.

יואב סגלוביץ': אני מציע לך להקשיב טוב.

יואב סגלוביץ': ההצעה שלי היתה קונסטרוקטיבית לעשות משהו טוב.

יואב סגלוביץ': אתם רוצים אחרת, בסדר גמור.

ועדת החוץ והביטחון): אתה חושב שזה טוב ואני חושב שזה אי אמון בוועדת חוץ וביטחון.

יואב סגלוביץ': ממש ככה.

יואב סגלוביץ': הצבעות אי-אמון היו ביום שני.

ועדת החוץ והביטחון): תקשיב טוב, יואב סגלוביץ.

ועדת החוץ והביטחון): ההצעה שלך מביעה אי-אמון בוועדת חוץ וביטחון על שלל דיוניה.

ועדת החוץ והביטחון): זה הכול, זאת עמדתי.

ועדת החוץ והביטחון): על פי הצעתך שלך, שנשמעת נורא נחמדה, איננה קשורה לשאלה הזאת.

יואב סגלוביץ': אני הרבה פחות נחמד ממה שאתה חושב.

יואב סגלוביץ': אני הצעתי הצעה ואני מציע שנצביע עליה.

יואב סגלוביץ': אני לא יודע איפה היושב ראש.

ועדת החוץ והביטחון): אני בעד להצביע.

טלי פלוסקוב: תודה רבה.

טלי פלוסקוב: חבר הכנסת אוריאל בוסו, בבקשה.

אוריאל בוסו: אני מסכים עם יו"ר ועדת חוץ וביטחון שהדיונים עד עכשיו בוועדת חוץ וביטחון.

אוריאל בוסו: לומר שזה לא מייצג, זה באמת הבעת אי-אמון בוועדה וזה לא רלוונטי בכלל לנושא.

אוריאל בוסו: שאלנו ואני חשבתי שהנושא כל-כך רציני שלטעמי הוא צריך להיות בחוץ וביטחון.

אוריאל בוסו: בפרט שמדובר בנושא שהוא גם דחוף וגם רגיש והוא גם נדון שם.

אוריאל בוסו: ודאי שהטיעון שאמרת שהוא לא מייצג, אם כך צריך לפסול 50% מהדיונים של ועדת חוץ וביטחון.

אוריאל בוסו: הטיעון הזה הוא לא במקום.

טלי פלוסקוב: שמענו את חוות הדעת המשפטית.

טלי פלוסקוב: הייעוץ המשפטי כן ממליץ שהדיון יעבור לוועדת חוץ וביטחון.

טלי פלוסקוב: שניים, מצד יושב ראש הוועדה אנחנו שומעים התחייבות שבעצם שתהיה דלת פתוחה ויתנו לכל 120 חברי כנסת להביע את עמדתם.

טלי פלוסקוב: אני לא בדיוק מבינה איפה אנחנו רואים את הבעיה.

טלי פלוסקוב: חבר הכנסת אתה רוצה להתייחס?

יצחק פינדרוס: לא.

יצחק פינדרוס: או שאתם מצביעים או - - -

טלי פלוסקוב: הפסקה 5 דקות לפני ההצבעה.

איתן גינזבורג: אני מחדש את ישיבת הוועדה.

איתן גינזבורג: יצאנו להפסקה כדי להתייעץ עם גורמי מקצוע, גם בהקשר הזה, גם משפטיים בדרג הבכיר ביותר.

איתן גינזבורג: אנחנו מבינים את הקשיים.

איתן גינזבורג: יחד עם זאת, ברור שגם אם החוק יידון בוועדת חוץ וביטחון, דיוני הוועדה יהיו פתוחים לכלל חברי הכנסת.

איתן גינזבורג: תקן אותי יו"ר הוועדה אם אני טועה בדבריי.

איתן גינזבורג: מכיוון שהחוק כבר נדון שם בכמה סבבים, הן ברמת התקש"ח וגם ברמת הצעת החוק שהיתה, גם בוועדה הזמנית בטרם הוקמו הוועדות וגם בוועדה הקבועה של חוץ וביטחון, ראוי לה שתמשיך להידון שם.

איתן גינזבורג: כמובן שדיוני הוועדה יהיו פתוחים לכלל חברי הכנסת.

איתן גינזבורג: לדעתי הם אפילו ישודרו, כך זה היה נהוג בעבר, יהיו שותפים בזום כל גורמי החברה האזרחית, או כל גורם אחר שירצה להיות שותף בדיונים האלה.

איתן גינזבורג: עולם התוכן ועולם המקצועיות של החוק התמקצעו בתקופת הקורונה בוועדת חוץ וביטחון ונכון שראוי החוק הזה ימשיך שם.

איתן גינזבורג: החשש של חברי הכנסת מהרשימה המשותפת שאינם מיוצגים בוועדת חוץ ביטחון, גם בג"ץ דיבר על זה שבסוף החוק נדון במליאה ושם אפשר להביע את הדעה ולהעלות את ההסתייגויות בהתאמה.

איתן גינזבורג: גם אפשר להגיש הסתייגויות בוועדת חוץ וביטחון ולכן גם מבחינה חוקתית וחוקית אין מניעה להעביר את זה לוועדת חוץ וביטחון.

איתן גינזבורג: על כן אני אעלה את זה להצבעה.

ועדת החוץ והביטחון): בהמשך לדבריו של היושב ראש ולמען הסר ספק.

ועדת החוץ והביטחון): ועדת חוץ וביטחון תנהל את הדיונים כפי שהיא ניהלה את הדיונים הן בתקש"ח והן בדיונים שהיו על בסיס חוק השב"כ.

ועדת החוץ והביטחון): הדיונים יהיו פתוחים לכל חברי הכנסת.

ועדת החוץ והביטחון): אני, אגב, קורא פה לכל חברי הכנסת מכל סיעות הבית, שרואים לנכון שהנושאים האלה הם חשובים בעיניהם או הנושא הנדון חשוב, לבוא ולהשתתף ולקחת חלק פעיל בדיוני הוועדה.

ועדת החוץ והביטחון): אני גם אציין שהנושא הזה על מורכבותו היה מונח בפני הכנסת עוד בכנסת הקודמת, אם אני לא טועה.

ועדת החוץ והביטחון): ערב הרכבת ועדת חוץ וביטחון היה ברור לכל חברי הכנסת שהנושא הזה נדון בוועדת חוץ וביטחון.

ועדת החוץ והביטחון): חברי הכנסת, כפי שבחרו לאייש את ועדות הבית, לרבות ועדת חוץ וביטחון, ידעו שהנושא הזה נמצא בדיוני הוועדה.

ועדת החוץ והביטחון): לכן אני אומר שאנחנו נמשיך באותה מדיניות עקרוניות של דלת פתוחה, לשמוע את כולם ולהשתתף בדיונים.

ועדת החוץ והביטחון): כמובן ההכרעה של החקיקה מתקיימת במליאת הכנסת.

ועדת החוץ והביטחון): כל אחד יביע את דעתו לכשהחוק יונח בפני המליאה.

איתן גינזבורג: אני מבקש להעלות את זה להצבעה.

איתן גינזבורג: מי בעד העברת החוק לדיון בוועדת חוץ וביטחון, כפי שהמליצה הלשכה המשפטית ?

איתן גינזבורג: בעד – 6

איתן גינזבורג: נמנעים – אין הצעת החוק תידון בוועדת חוץ וביטחון

איתן גינזבורג: מי בעד הקמת ועדת משותפת של חוץ וביטחון וחוקה?

איתן גינזבורג: בעד – 1

איתן גינזבורג: נמנעים – אין ההצעה לא התקבלה.

איתן גינזבורג: מי בעד ועדת חוקה בלבד?

איתן גינזבורג: בעד – 1

איתן גינזבורג: נמנעים – אין ההצעה לא התקבלה.

איתן גינזבורג: מי בעד ועדת ביקורת, כפי שקראו במליאה?

איתן גינזבורג: בעד – אין

איתן גינזבורג: נמנעים – אין ההצעה לא התקבלה.

איתן גינזבורג: אני קובע שהוועדה שתדון בחוק היא ועדת חוץ וביטחון.

טלי פלוסקוב: רביזיה.

טלי פלוסקוב: אני מושכת את הרביזיה.